rejauldu/bengali-wikipedia huggingface dataset:
ডান|থাম্ব| একজন মানুষ শেভিং ক্রিম ব্যবহার করছে শেভিং ক্রিম বা শেভ ক্রিম হল ক্রিম প্রসাধনীর একটি বিভাগ যা শেভিং প্রস্তুতির জন্য ব্যবহৃত হয়। শেভিং ক্রিমের উদ্দেশ্য হল তৈলাক্তকরণ প্রদান করে দাড়ি নরম করা।  বিভিন্ন ধরনের শেভিং ক্রিমের মধ্যে রয়েছে এরোসল শেভিং ক্রিম (এটি শেভিং ফোম নামেও পরিচিত), ল্যাদারলেস শেভিং ক্রিম (এটিকে ব্রাশলেস শেভিং ক্রিম এবং নন-অ্যারোসল শেভিং ক্রিমও বলা হয়), এবং লেদার শেভিং ক্রিম বা লেদারিং শেভিং ক্রিম অন্তর্ভুক্ত।   শেভিং ক্রিম শব্দটি শেভিং সাবান বা শেভিং ক্রিম থেকে শেভিং ব্রাশের সাহায্যে উত্পাদিত ল্যাদারকেও উল্লেখ করতে পারে।  শেভিং ক্রিমে সাধারণত তেল, সাবান বা সার্ফ্যাক্টেন্ট এবং জলের ইমালসন থাকে। Thomas Clausen et al. "Hair Preparations," Ullmann’s Encyclopedia of Industrial Chemistry. Wiley-VCH, Weinheim (2006).  সাবান ছাড়াও, লেদার শেভিং ক্রিমগুলির মধ্যে রয়েছে একটি হিউমেক্ট্যান্ট যাতে নরম সামঞ্জস্য থাকে এবং ফেনাকে আর্দ্র রাখে। অন্যদিকে, ব্রাশবিহীন শেভিং ক্রিমগুলিতে সাবান থাকে না এবং তাই ফেনা তৈরি করে না। এগুলি হল জলের মধ্যে তেলের মিশ্রণ যাতে হিউমেক্ট্যান্ট, ভেজানো এজেন্ট এবং অন্যান্য উপাদান যোগ করা হয়। অ্যারোসোল শেভিং ক্রিমগুলি মূলত তরল আকারে লেদার শেভিং ক্রিম যা প্রোপেল্যান্ট, উদ্ভিজ্জ মোম এবং বিভিন্ন তেল যুক্ত থাকে।    ইতিহাস    তথ্যসূত্র    গ্রন্থপঞ্জি       বিষয়শ্রেণী:ব্যক্তি স্বাস্থ্য পণ্য বিষয়শ্রেণী:শেভিং সরঞ্জাম বিষয়শ্রেণী:অপর্যালোচিত অনুবাদসহ পাতা
দালেথ (, অথবা দালেত বা দালেদও বানান করা হয়) হচ্ছে সেমিটীয় বর্ণমালার ৪র্থ বর্ণ। বর্ণটির ফিনিশীয় সংস্করণ দালেত 𐤃, হিব্রু সংস্করণ ‘দালেত , আরামাইক সংস্করণ দালাথ 12 px, সিরিয়াক সংস্করণ দালাত্ব্  এবং আরবি সংস্করণ   (আবজাদি ক্রমধারায় ৪র্থ বর্ণ, আধুনিক ক্রমধারায় ৮ম বর্ণ)। আ-ধ্ব-বতে এর উচ্চারণ , যা বাংলা দ্ এর অনুরূপ বা নিকটবর্তী। আরবিতে এর আরেকটি রূপ বিদ্যমান, যার নাম যা’ল ذ, এবং এর উচ্চারণ , যা ইংরেজি "z" বর্ণের কিছটা নরম উচ্চারণের মতোন এর সাংখ্যিক মান ৪।  গ্রিক ডেল্টা Δ, লাতিন দে (ইংরেজি নাম ডি) D এবং সিরিলীয় দে Д এই দালেথ থেকে আগত।   হিব্রু দালেত   আরবি দাল    তথ্যসূত্র   বিষয়শ্রেণী:হিব্রু বর্ণমালা বিষয়শ্রেণী:ফিনিশীয় বর্ণমালা বিষয়শ্রেণী:আরবি অক্ষর
ডেভিড জন রিচার্ডসন (; জন্ম: ১৬ সেপ্টেম্বর, ১৯৫৯) জোহেন্সবার্গে জন্মগ্রহণকারী দক্ষিণ আফ্রিকা জাতীয় ক্রিকেট দলের সাবেক টেস্ট ক্রিকেটার এবং উইকেট-রক্ষক। এছাড়াও তিনি ইস্টার্ন প্রভিন্স এবং নর্দার্ন ট্রান্সভাল দলের পক্ষ হয়ে ঘরোয়া ক্রিকেট প্রতিযোগিতায় অংশগ্রহণ করেছেন।  বর্তমানে আন্তর্জাতিক ক্রিকেট কাউন্সিলের সিইও হিসেবে নিযুক্ত হয়েছেন ডেভিড রিচার্ডসন নামে পরিচিত ডেভ রিচার্ডসন।   ক্রিকেট জীবন  ১৯৮৬ সালে স্বীকৃতিবিহীন টেস্ট খেলার মধ্য দিয়ে দক্ষিণ আফ্রিকার শীর্ষস্থানীয় উইকেট-রক্ষকরূপে রে জেনিংসের স্থলাভিষিক্ত হন ডেভিড রিচার্ডসন। ক্রীড়াজগৎ থেকে বিধি-নিষেধ তুলে নেয়ার পর প্রথম সাত বছর তিনি দক্ষিণ আফ্রিকা জাতীয় ক্রিকেট দলের নিয়মিত খেলোয়াড় ও অবিচ্ছেদ্য অংশ ছিলেন। তার টুপি এবং বাদামী গ্লাভস খুবই জনপ্রিয়তা অর্জন করেছিল। ১৯৯৪-৯৫ মৌসুমে কেপটাউনে অনুষ্ঠিত অভিষেক টেস্টে নিউজিল্যান্ডের বিরুদ্ধে তিনি তার একমাত্র সেঞ্চুরি (১০৯) করেন।  দক্ষিণ আফ্রিকান টেস্ট ক্রিকেটারদের মধ্যে সর্বোচ্চ ১৫২টি ডিসমিসালের সাথে স্বীয় নামকে জড়িয়ে রেখেছেন স্ব-মহিমায়। তার পরবর্তী স্থানে জন ওয়েট ১৪১টি ডিসমিসাল ঘটিয়েছেন।  অবসর গ্রহণের পূর্ব পর্যন্ত ৪২টি টেস্ট এবং ১২২টি একদিনের আন্তর্জাতিক ক্রিকেট খেলায় দক্ষিণ আফ্রিকার পক্ষ হয়ে অংশগ্রহণ করেন। মাইকেল রিচার্ডসন নামীয় তার সন্তান ইংল্যান্ডের কাউন্টি ক্রিকেটে ডারহামের পক্ষ হয়ে খেলছে।   অবসর পরবর্তীকাল  রিচার্ডসন আইনজীবী হিসেবে যোগ্যতা অর্জন করেন। ক্রিকেট জীবন থেকে অবসর গ্রহণের পর তিনি বেশ কিছুসংখ্যক খেলোয়াড়ের ব্যবসায়িক মধ্যস্থতাকারী হিসেবে কাজ করতে থাকেন। জানুয়ারি, ২০০২ সালে তিনি আন্তর্জাতিক ক্রিকেট কাউন্সিলের (আইসিসি) প্রথম সাধারণ ব্যবস্থাপক হিসেবে নিয়োগ লাভ করেন।  ২৮ জুন, ২০১২ সালে তিনি আইসিসি’র নতুন প্রধান নির্বাহী কর্মকর্তা হিসেবে হারুন লরগাতের স্থলাভিষিক্ত হন।International Sports Security Conference. [Profile of speakers at the conference "Haroon Lorgat"]. Profile of speakers at the conference. Retrieved 22 February 2012.   তথ্যসূত্র    আরও দেখুন   অ্যালান আইজ্যাক  হারুন লরগাত  একদিনের আন্তর্জাতিক  আন্তর্জাতিক ক্রিকেট কাউন্সিল  দক্ষিণ আফ্রিকা জাতীয় ক্রিকেট দল  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ       বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:আইসিসি প্রধান বিষয়শ্রেণী:ইস্টার্ন প্রভিন্সের ক্রিকেটার বিষয়শ্রেণী:জোহানেসবার্গ থেকে আগত ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার বিষয়শ্রেণী:দক্ষিণ আফ্রিকান উইকেট-রক্ষক বিষয়শ্রেণী:নর্দার্নসের ক্রিকেটার বিষয়শ্রেণী:সাউথ আফ্রিকান ইউনিভার্সিটিজের ক্রিকেটার বিষয়শ্রেণী:ব্রিটিশ বংশোদ্ভূত দক্ষিণ আফ্রিকান ব্যক্তি বিষয়শ্রেণী:দক্ষিণ আফ্রিকান শ্বেতাঙ্গ ব্যক্তি বিষয়শ্রেণী:উইকেট-রক্ষক বিষয়শ্রেণী:১৯৯২ ক্রিকেট বিশ্বকাপের ক্রিকেটার
ধানশালিক বাংলাদেশের নোয়াখালী জেলার অন্তর্গত কবিরহাট উপজেলার একটি ইউনিয়ন।   আয়তন  ধানশালিক ইউনিয়নের আয়তন ৪৫.৩৮ বর্গ কিলোমিটার।    জনসংখ্যা  ২০১১ সালের আদমশুমারি অনুয়ায়ী ধানশালিক ইউনিয়নের জনসংখ্যা ১৪,৯৬৫ জন।    অবস্থান ও সীমানা  কবিরহাট উপজেলার পূর্বাংশে ধানশালিক ইউনিয়নের অবস্থান। এ ইউনিয়নের উত্তরে চাপরাশিরহাট ইউনিয়ন ও বাটইয়া ইউনিয়ন; পশ্চিমে কবিরহাট পৌরসভা ও ঘোষবাগ ইউনিয়ন; দক্ষিণে পশ্চিমে ধানসিঁড়ি ইউনিয়ন   এবং পূর্বে ও দক্ষিণে কোম্পানীগঞ্জ উপজেলার চর ফকিরা ইউনিয়ন, চরএলাহি ইউনিয়ন অবস্থিত।    প্রশাসনিক কাঠামো  ধানশালিক ইউনিয়ন কবিরহাট উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম কবিরহাট থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ। এ ইউনিয়নের গ্রামগুলো হল:  চর ভুতাখালী  চর গুল্যাখালী  খাস চর মন্ডলিয়া  চর মণ্ডলিয়া  লামছি প্রসাদ  মুড়া আমিরাবাদ   শিক্ষা ব্যবস্থা  ২০১১ সালের আদমশুমারি অনুযায়ী ধানশালিক ইউনিয়নের স্বাক্ষরতার হার ৩৭.২%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা ও ৯টি সরকারি প্রাথমিক বিদ্যালয় রয়েছে।  মাধ্যমিক বিদ্যালয়  লামছি প্রসাদ উচ্চ বিদ্যালয়  জনতা বাজার উচ্চ বিদ্যালয়   চরগুল্লাখালী দাখিল মাদ্রাসা প্রাথমিক বিদ্যালয় ১। মুড়া আমিরাবাদ সরকারি প্রাথমিক বিদ্যালয় ২। পূর্ব চর গুল্যাখালী সরকারি প্রাথমিক বিদ্যালয় ৩। জনতা বাজার এ খায়ের সরকারি প্রাথমিক বিদ্যালয় ৪। চর মণ্ডলিয়া সরকারি প্রাথমিক বিদ্যালয় ৫। চর গুল্যাখালী সরকারি প্রাথমিক বিদ্যালয় ৬। লামছি প্রসাদ সরকারি প্রাথমিক বিদ্যালয় ৭। পশ্চিম চর গুল্যাখালী আমিন উল্যা সরকারি প্রাথমিক বিদ্যালয় ৮। মধ্যম চর মণ্ডলিয়া সরকারি প্রাথমিক বিদ্যালয় ৯। দক্ষিণ মুড়া আমিরাবাদ বেগম মারজাহান সরকারি প্রাথমিক বিদ্যালয়   হাফেজ আব্দুল্লাহ সাইফুল - ইউনিয়ন সভাপতি ; বাংলাদেশ জামায়াতে ইসলামী।    যোগাযোগ ব্যবস্থা    খাল ও নদী   নোয়াখালী খাল    হাট-বাজার  হাট-বাজারের তালিকা   লামছি প্রসাদ তাকিয়া বাজার  ধানশালিক বাজার  জনতা বাজার  চর মণ্ডলিয়া বাজার  মুড়া আমিরাবাদ বাজার   কাবলির মোকাম   দর্শনীয় স্থান     জনপ্রতিনিধি  বর্তমান পরিষদ নামপদবিনির্বাচিত এলাকাসাহাব উদ্দিন চেয়ারম্যানফজলে আজিমসাধারণ সদস্য০১নং ওয়ার্ডজাহাঙ্গীর আলমসাধারণ সদস্য ০২নং ওয়ার্ডসফি উল্যাহ বাচ্চুসাধারণ সদস্য০৩নং ওয়ার্ডনূর নবীসাধারণ সদস্য০৪নং ওয়ার্ডমোঃ শেখ ফরিদসাধারণ সদস্য০৫নং ওয়ার্ডমোঃ ইসহাকসাধারণ সদস্য০৬নং ওয়ার্ডমোঃ সাহাব উদ্দিনসাধারণ সদস্য০৭নং ওয়ার্ডমোঃ মহিন উদ্দিনসাধারণ সদস্য০৮নং ওয়ার্ডমোঃ ফারুকসাধারণ সদস্য০৯নং ওয়ার্ডকুলসুম আক্তার রেখাসংরক্ষিত মহিলা সদস্য০১, ০২ ও ০৩নং ওয়ার্ডঝর্ণা বেগমসংরক্ষিত মহিলা সদস্য০৪, ০৫ ও ০৬নং ওয়ার্ডজুলেখা আক্তারসংরক্ষিত মহিলা সদস্য০৬, ০৭ ও ০৯নং ওয়ার্ড   আরও দেখুন   চট্টগ্রাম বিভাগ  নোয়াখালী জেলা  কবিরহাট উপজেলা   তথ্যসূত্র    বহিঃসংযোগ   বিষয়শ্রেণী:কবিরহাট উপজেলার ইউনিয়ন
রাবেয়া চৌধুরী বাংলাদেশের একজন বর্ষীয়ান নারী  রাজনীতিবিদ।  তিনি বাংলাদেশ জাতীয়তাবাদী দলের ভাইস চেয়ারম্যান দায়িত্ব পালন করছেন।  যিনি সংরক্ষিত মহিলা আসনের সংসদ সদস্য ছিলেন।   প্রাথমিক জীবন  রাবেয়া চৌধুরী কুমিল্লা জেলায় জন্মগ্রহণ করেন। তার স্বামী নাসির উদ্দিন চৌধুরী (মৃত্যু: ২০ মে২০২০) অনারারী ম্যাজিস্ট্রেট ছিলেন। তাদের দুই ছেলে, এক মেয়ে। তার পিতা আশরাফ উদ্দীন চৌধুরী ছিলেন অবিভক্ত পাকিস্তানের শিক্ষামন্ত্রী ও বেংগল কংগ্রেসের সাধারণ সম্পাদক। মাতা রাজিয়া খাতুন চৌধুরাণী সাহিত্যিক ও কবি ছিলেন।   রাজনৈতিক জীবন  রাবেয়া চৌধুরী বিএনপির ভাইস চেয়ারম্যান, কুমিল্লা জেলা শাখার সাবেক আহ্বায়ক, সাবেক সভাপতি ও কুমিল্লা জেলা দক্ষিণের সভাপতি। তিনি ১৯৭৭ সাল থেকে ১৯৭৮ সাল পর্যন্ত জাতীয় মহিলা সংস্থা কুমিল্লার চেয়ারম্যান হিসেবে দায়িত্ব পালন করেন। তৎকালীন রাষ্ট্রপতি আবদুস সাত্তার ১৯৭৮ সালে ‘জাগদল’ গঠন করলে সাবেক মন্ত্রী ফাতেমা কবির ও রাবেয়া চৌধুরীকে বৃহত্তর কুমিল্লার (কুমিল্লা, ব্রাহ্মণবাড়িয়া ও চাঁদপুর) যুগ্ম আহ্বায়ক নির্বাচিত করেন।  তিনি দ্বিতীয় জাতীয় সংসদের মহিলা আসন ২৬, পঞ্চম ও ষষ্ঠ জাতীয় সংসদের মহিলা আসন ২৭ ও অষ্টম জাতীয় সংসদের মহিলা আসন ১৯ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কুমিল্লা জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:কুমিল্লা জেলার ব্যক্তি বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:২য় জাতীয় সংসদের সংরক্ষিত মহিলা আসনের সদস্য বিষয়শ্রেণী:৫ম জাতীয় সংসদের সংরক্ষিত মহিলা আসনের সদস্য বিষয়শ্রেণী:৬ষ্ঠ জাতীয় সংসদের সংরক্ষিত মহিলা আসনের সদস্য বিষয়শ্রেণী:৮ম জাতীয় সংসদের সংরক্ষিত মহিলা আসনের সদস্য
ভস্কড ২ () হলো হলো সোভিয়েত ইউনিয়নের অষ্টম মনুষ্যবাহী মহাকাশ ভ্রমণ কার্যক্রম। এটি ১৯৬৫ সালের ১৮ মার্চ তারিখে উৎক্ষেপণ করা হয় এবং ১৯ তারিখে তা পৃথিবীতে প্রত্যাবর্তন করে। এর দুই মহাকাশ ভ্রমণকারী হলেন পাভেল বেলইয়ায়েভ এবং অ্যালক্সি লিওনভ।  অভিযাত্রী    বিকল্প অভিযাত্রী    সংরক্ষিত অভিযাত্রী    মিশন পরামিতি   ভর:   পেরিজি:   অ্যাপোজি:   প্রবণতা: ৬৪.৮°  সময়কাল: ৯০.৯ মিনিট।   আরও দেখুন   List of spacewalks  Voskhod Spacecraft "Globus" IMP navigation instrument   তথ্যসূত্র    বহিঃসংযোগ   Video of Voskod 2 mission   The Voskhod 2 mission revisited  বিষয়শ্রেণী:ভস্কড কর্মসূচি
মূল্যমান (ইংরেজি: Face Value) শব্দটি সাধারণত আর্থিক ক্ষেত্র এবং বিনিয়োগে ব্যবহৃত হয়, যেখানে এটি একটি সম্পদের মূল্যের একটি নির্দিষ্ট দিক নির্দেশ করে। মূলত, মূল্যমান হলো কোনো আর্থিক উপকরণ বা চুক্তির মুদ্রিত, নির্ধারিত, বা ঘোষিত মান। এটি বিভিন্ন প্রেক্ষাপটে বিভিন্ন ধরনের আর্থিক উপকরণের ক্ষেত্রে ব্যবহৃত হয়, যেমন বন্ড, মুদ্রা, চেক, স্টক ইত্যাদি। মূল্যমান কেবলমাত্র মুদ্রিত মানকে নির্দেশ করে এবং এর বাজার মূল্য থেকে ভিন্ন হতে পারে।   প্রেক্ষাপট ও ব্যবহার    বন্ডে মূল্যমান  বন্ডের ক্ষেত্রে মূল্যমান হলো বন্ডের মুদ্রিত মূল্য, যা বন্ড ইস্যুকর্তা বন্ডধারীকে নির্দিষ্ট সময় শেষে প্রদান করবে। একে সাধারণত পার ভ্যালু বলা হয়। উদাহরণস্বরূপ, যদি কোনো বন্ডের মূল্যমান হয় ১০০০ টাকা, তবে বন্ডধারীকে মেয়াদ শেষে ১০০০ টাকা প্রদান করা হবে, যদিও বন্ডটি বাজারে অন্য মূল্যে বেচাকেনা হতে পারে।   স্টক ও শেয়ার  স্টক বা শেয়ারের ক্ষেত্রে মূল্যমান হলো শেয়ারের মুদ্রিত মান। যদিও শেয়ারের বাজার মূল্য অনেক সময় এই মুদ্রিত মূল্যের তুলনায় অনেক বেশি বা কম হতে পারে। মূল্যমানের ভিত্তিতে কোনো কোম্পানির প্রাথমিক মূলধন নির্ধারিত হয়।   চেক ও মুদ্রা  চেক বা মুদ্রার ক্ষেত্রে মূল্যমান হলো চেক বা মুদ্রায় উল্লেখিত অর্থের পরিমাণ। উদাহরণস্বরূপ, একটি ৫০০ টাকার নোটের মূল্যমান ৫০০ টাকা, এবং এটি দেশের মধ্যে আইনসম্মত লেনদেনে ৫০০ টাকা মূল্য হিসেবে গৃহীত হবে।   মূল্যমান বনাম বাজারমূল্য  মূল্যমান এবং বাজারমূল্যের মধ্যে গুরুত্বপূর্ণ পার্থক্য রয়েছে। মূল্যমান হলো নির্দিষ্ট বা ঘোষিত মূল্য, কিন্তু বাজারমূল্য হলো বাজারে সম্পদটির প্রকৃত বেচাকেনার মূল্য, যা সরবরাহ এবং চাহিদার ভিত্তিতে পরিবর্তিত হতে পারে। উদাহরণস্বরূপ, কোনো বন্ডের মূল্যমান ১০০০ টাকা হলেও বাজারে সেটি ৯৫০ বা ১০৫০ টাকায় বেচাকেনা হতে পারে, যা তার বাজারমূল্য নির্দেশ করে।   তথ্যসূত্র
দ্য মালয় আর্কিপেলাগো (The Malay Archipelago) প্রখ্যাত ব্রিটিশ প্রকৃতিবিদ আলফ্রেড রাসেল ওয়ালেস রচিত মালয় দ্বীপপুঞ্জের প্রাকৃতিক ইতিহাস ও সে অঞ্চলে তার বৈজ্ঞানিক অভিযাত্রার একটি অনন্য গ্রন্থ। ১৮৫৪ থেকে ১৮৬২, এই দীর্ঘ আট বছরে মালয় দ্বীপপুঞ্জে (নিউ গিনি এবং তৎকালীন ডাচ ইস্ট ইন্ডিজ: বর্তমান মালয়েশিয়া, সিঙ্গাপুর ও ইন্দোনেশিয়ার দ্বীপসমূহ) তার বৈজ্ঞানিক অভিযাত্রায় ওয়ালেস যেসব নতুন নতুন প্রজাতি দেখেছেন এবং যেসব বিচিত্র অভিজ্ঞতা লাভ করেছেন তার প্রাঞ্জল বর্ণনা দিয়েছেন বইটিতে। ১৮৬৯ সালে দুই খণ্ডে বইটি প্রকাশিত হয়। অসুস্থতার জন্য ওয়ালেস বইটি প্রকাশে দেরি করেন। তাছাড়া নতুন যেসব নমুনা ওয়ালেস সঙ্গে করে এনেছিলেন সেগুলোর বিজ্ঞানভিত্তিক বর্ণনা করারও প্রয়োজন ছিল। ঊনবিংশ শতাব্দীতেই তুমুল জনপ্রিয় এ বইটির দশটি সংস্করণ বের হয়। তারপর থেকে অসংখ্যবার বইটির পুণর্মূদ্রণ বের করা হয়েছে এবং কমপক্ষে আটটি ভাষায় অনুদিত হয়েছে।  গ্রন্থটিতে ওয়ালেস দীর্ঘ আট বছর যেসব দ্বীপে ভ্রমণ করেছিলেন তার ভৌগোলিক গঠন, প্রকৃতি ও মানুষের জীবনযাত্রা ইত্যাদি সম্পর্কে বিস্তারিত বর্ণনা করেছেন। যেসব প্রাণী ও উদ্ভিদের নমুনা তিনি সংগ্রহ করেছিলেন সেগুলোও বিশেষভাবে বর্ণনা করেছেন। একই সাথে ভ্রমণকালে তার বিচিত্র অভিজ্ঞতা, বিভিন্ন সমস্যা আর সেসব সমস্যার সমাধানের পথে তার সাথে যেসব নতুন মানুষের পরিচয় ঘটেছিল তাও উঠে এসেছে। গ্রন্থটির সূচনায় তিনি লিখেছেন, প্রায় ১৪,০০০মাইল (২২,৫৩০ কিমি) তিনি পরিভ্রমণ করেছিলেন আর ১,২৫,৬৬০টি নমুনা সংগ্রহ করেছিলেন। এসব নমুনার বেশিরভাগই ছিল পতঙ্গ (৮৩,২০০টি), বাকি সব ছিল পাখি, সরীসৃপ, স্তন্যপায়ী ইত্যাদির।  দ্য মালয় আর্কিপেলাগো সে সময়ের বহু সমালোচক এবং বিভিন্ন বৈজ্ঞানিক, ধর্মীয়, সাধারণ ও ভূগোল-বিষয়ক সাময়িকীর দৃষ্টি আকর্ষণ করেছিল। প্রাথমিকভাবে সমালোচকগণ তার প্রণীত বিভিন্ন মতবাদ ও ধারণার সাথে ভিন্নমত পোষণ করেন। তবে একটি বিষয়ে সবাই একমত হয় যে সে অঞ্চলের ভূগোল, প্রাকৃতিক ইতিহাস আর মানববৈচিত্র্য সম্পর্কে এমন কৌতূহলোদ্দীপক ও সামগ্রিক বিবরণ পূর্বের আর কোন গ্রন্থে দেখা যায় নি। আর ওয়ালেস যে পরিমাণ নমুনা সংগ্রহ করেছিলেন তাও অবিশ্বাস্য। বাণিজ্যিক ও সাহিত্যমূল্য, উভয়ের বিচারে আলফ্রেড রাসেল ওয়ালেস রচিত সর্বাপেক্ষা সফল গ্রন্থটি হল দ্য মালয় আর্কিপেলাগো।   তথ্যসূত্র    বহিঃসংযোগ    Papua WebProject: The Malay Archipelago – illustrated edition   Google Books: The Malay Archipelago  Wallace Online: The Malay Archipelago – text, images, PDF of 1869 and 1890 editions  Writings on Wallace: secondary sources, modern and from his own time, with links  বিষয়শ্রেণী:১৮৬৯-এর বই বিষয়শ্রেণী:বিবর্তনীয় জীববিজ্ঞান সাহিত্য বিষয়শ্রেণী:ইংরেজি অকাল্পনিক সাহিত্য বিষয়শ্রেণী:১৮৬০-এ বিজ্ঞান বিষয়শ্রেণী:আলফ্রেড রাসেল ওয়ালেসের কাজ বিষয়শ্রেণী:ভ্রমণের বই বিষয়শ্রেণী:বিবর্তনীয় জীববিজ্ঞানের ইতিহাস বিষয়শ্রেণী:পরিবেশগত অকাল্পনিক বই
__TOC__  ১৬ সেপ্টেম্বর ২০২২  সন্দেহভাজন সকপাপেট     সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  প্রথম অ্যাকাউন্ট বাধা পাবার পরেরদিন দ্বিতীয় অ্যাকাউন্টটি খোলা হয়েছে। (স্পষ্টত সক ইভেশন) দ্বিতীয় অ্যাকাউন্ট থেকে সম্পাদনায় প্রথম অ্যাকাউন্টের মিল আছে।  মাস্টার: বিশেষ:পার্থক্য/6100751, সক: বিশেষ:পার্থক্য/6098196 (বিশেষ:ইতিহাস/রায়হানপুর ইউনিয়ন)  বিশেষ:পার্থক্য/শওকত হাচানুর রহমান রিমন এটি স্পষ্টত সক ইভেশন। — আদিভাই • আলাপ • ১২:১১, ১৬ সেপ্টেম্বর ২০২২ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  বাধা দেওয়া হয়েছে। রিয়াজ (আলাপ) ১২:৩২, ১৬ সেপ্টেম্বর ২০২২ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২২
নির্মলা শঙ্খওয়ার (জন্ম: ১ ফেব্রুয়ারি, ১৯৬৯) একজন ভারতীয় রাজনীতিবিদ। তিনি ভারতের উত্তরপ্রদেশের ১৭তম বিধানসভার সদস্য ছিলেন। তিনি উত্তরপ্রদেশের কানপুর দেহাত জেলার রসুলাবাদ নির্বাচনী এলাকার প্রতিনিধিত্ব করেছেন।   রাজনৈতিক জীবন  নির্মলা শঙ্খওয়ার ভারতীয় জনতা পার্টির প্রার্থী হিসেবে উত্তরপ্রদেশ বিধানসভা নির্বাচনে প্রতিদ্বন্দ্বিতা করেছিলেন এবং তার নিকটতম প্রতিদ্বন্দ্বী সমাজবাদী পার্টির অরুণ কুমার কোরিকে ৩৩,৩৯৪ ভোটের ব্যবধানে পরাজিত করেছিলেন।   পদসমূহ  # থেকে পর্যন্ত  অবস্থান মন্তব্য ০১ ২০১৭ ২০২২ সদস্য, ১৭তম বিধানসভা    তথ্যসূত্র   বিষয়শ্রেণী:কানপুর দেহাত জেলার ব্যক্তি বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:উত্তরপ্রদেশ বিধানসভার নারী সদস্য বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৬৯-এ জন্ম বিষয়শ্রেণী:উত্তরপ্রদেশ বিধানসভার সদস্য ২০১৭-২০২২
চুও শিনকানসেন হল একটি জাপানি ম্যাগলেভ রেলপথ, যা টোকিও ও নাগোয়ার মধ্যে নির্মাণাধীন রয়েছে, ভবিষ্যতে ওসাকা পর্যন্ত সম্প্রসারণের পরিকল্পনা রয়েছে। প্রাথমিক বিভাগটি টোকিওর শিনাগাওয়া স্টেশন ও নাগোয়ার নাগোয়া স্টেশনের মধ্যে পরিচালিত হবে, যেখানে সাগামিহারা, কোফু, আইদা ও নাকাতসুগাওয়া স্টেশন রয়েছে। রেলপথটি টোকিও ও নাগোয়াকে ৪০  মিনিটের মধ্যে এবং অবশেষে টোকিও ও ওসাকাকে ৬৭ মিনিটের মধ্যে সংযুক্ত করবে বলে আশা করা হচ্ছে, সর্বোচ্চ ৫০৫ কিমি/ঘন্টা (৩১৪ মাইল) গতিতে চলবে। নাগোয়া পর্যন্ত ২৮৬ কিলোমিটার (১৭৮ মাইল) রেলপথের প্রায় ৯০% সুড়ঙ্গ পথে নির্মিত হবে।  নির্মাণের কাজ এগিয়ে নেওয়ার জন্য সরকারি অনুমতি ২০১১ সালের ২৭শে মে মঞ্জুর করা হয়েছিল। রেলপথটির নির্মাণ ২০১৪ সালে শুরু হয়েছিল, যার ব্যয় ৯ ট্রিলিয়নের বেশি হবে। শিযুওকা প্রিফেকচার ২০২০ সালের জুন মাসে একটি পথের অংশের নির্মাণ কাজের অনুমতি প্রত্যাখ্যান করার পরে বাণিজ্যিক পরিষেবার শুরুর তারিখ বর্তমানে অজানা। জেআর সেন্ট্রাল মূলত ২০২৭ সালে টোকিও ও নাগোয়ার মধ্যে বাণিজ্যিক পরিষেবা শুরু করার লক্ষ্য নিয়েছিল, নাগোয়া-ওসাকা বিভাগটি ২০৩৭ সালের প্রথম দিকে সম্পন্ন করার পরিকল্পনা করা হয়েছিল।  তথ্যসূত্র  বহিঃসংযোগ JR Central information about the Chuo Shinkansen  JR Central's website for the Linear-Express service  লিনিয়ার চুও এক্সপ্রেস  SCMAGLEV Website  আন্তর্জাতিক ম্যাগলেভ বোর্ডে এসসিমাগলেভ   বিষয়শ্রেণী:জাপানের উচ্চ-গতির রেলপথ বিষয়শ্রেণী:শিনকানসেন
শুভা খোটে হলেন একজন ভারতীয় চলচ্চিত্র ও টেলিভিশন অভিনেত্রী। তিনি সাঁতার এবং সাইক্লিংয়ে প্রাক্তন মহিলা জাতীয় চ্যাম্পিয়নও ছিলেন।   প্রারম্ভিক জীবন  শুভা খোটে ভারতের মহারাষ্ট্রের মুম্বইয়ের মারাঠি-কোঙ্কনি পরিবারে জন্মগ্রহণ করেছিলেন। তিনি মারাঠি নাট্য ব্যক্তিত্ব নন্দু খোটের কন্যা। তাঁর মা ছিলেন কর্ণাটকের ম্যাঙ্গালোরের এক কোঙ্কনি মহিলা। অভিনেতা বিজু খোটে তাঁর ছোট ভাই ছিলেন। প্রবীণ অভিনেত্রী দুর্গা খোটে শুভার বাবার ভাইয়ের স্ত্রী ছিলেন। শুভার মামা নয়মপল্লীও একজন অভিনেতা ছিলেন।  শুভা খোটে চার্নি রোডের সেন্ট তেরেসা উচ্চ বিদ্যালয়ে পড়াশোনা করেছেন। মেয়ে হিসাবে তিনি সাঁতার কাটা এবং সাইকেল চালানোয় পারদর্শী ছিলেন; সেই যুগে খুব কম নারী এই জাতীয় খেলায় অংশগ্রহণ করতেন। তিনি ১৯৫২-৫৫ খ্রিস্টাব্দ পর্যন্ত সাঁতার কাটা এবং সাইক্লিংয়ে মহিলাদের জাতীয় চ্যাম্পিয়ন ছিলেন। স্কুল শেষ করার পরে তিনি উইলসন কলেজ থেকে ইংরেজি সাহিত্য বিভাগ হতে স্নাতক সম্পন্ন করেছেন।  শুভা ডি. এম. বালসাবরের (যিনি শুভার মায়ের মতো ম্যাঙ্গালোরের একজন বাসিন্দা) সাথে বিবাহ বন্ধনে আবদ্ধ হয়েছিলেন। শ্রী বালসাবর ভারতীয় কর্পোরেট সংস্থা নোকিলের বিপণন বিভাগের ভাইস প্রেসিডেন্ট ছিলেন। তিনি মারাঠি চলচ্চিত্র চিমুকলা পাহুনা (১৯৬৮)-তে একটি বিশেষ চরিত্রে উপস্থিত হয়েছিলেন, যা তিনি একাধারে প্রযোজনা ও পরিচালনা করেছিলেন। তাঁদের মেয়ে ভাবনা বালসাবরও একজন টেলিভিশন অভিনেত্রী।Shobha Khote with daughter Bhavna Balsaver during 'SAB Ke Anokhe Awards' Indiatimes.com, 26 June 2012.   কর্মজীবন  তিনি মাত্র চার বছর বয়সে শিশু অভিনেত্রী হিসাবে মঞ্চ নাটকে আত্মপ্রকাশ করেছিলেন। শুভা খোটে সীমা (১৯৫৫) নামক চলচ্চিত্রে পুটলি চরিত্রে অভিনয়ের মাধ্যমে আত্মপ্রকাশ করেছিলেন। একজন ভাল সাইকেল চালক  হওয়ার কারণে এই চরিত্রটি তাঁর কাছে এসেছিল এবং সাইক্লিং সীমার দলকে তাকে নির্বাচন করতে আকর্ষণ করেছিল। সেই থেকে তিনি প্রচুর হিন্দি ও মারাঠি চলচ্চিত্র, মঞ্চ অনুষ্ঠান এবং টেলিভিশন ধারাবাহিকে অভিনয় করেছেন। তিনি বেশিরভাগই মেহমূদের বিপরীতে অভিনয় করেছিলেন এবং এই জুটি জনসাধারণের কাছে বেশ জনপ্রিয় ছিল। তাঁরা একত্রে শ্বশুরাল, ভরসা, জিদ্দি, ছোটি বহেন, সাঁঝ অর সবেরা, লাভ ইন টোকিও, গৃহস্থি, হামরাহী এবং বেটি বেটে নামক চলচ্চিত্রে কাজ করেছেন।  তিনি হেরা ফেরি, হান দোনো, ব্যাচেলর'স ওয়াইফ এবং লেট'স ডু ইট (২০০০)-এর মতো কৌতুক নাটক পরিচালনা করেছেন। তাঁর নিজস্ব প্রযোজনা ব্যাচেলর'স ওয়াইফ (মারাঠি নাটক ঘোলাট ঘোল থেকে অভিযোজিত) মুম্বই এবং আওরঙ্গবাদে ৪০টিরও বেশি অনুষ্ঠানে প্রদর্শিত হয়েছে। তাঁর টিভি অনুষ্ঠান জবান সামহালকে (মাইন্ড ইওর ল্যাঙ্গুয়েজ অনুষ্ঠানের উপর ভিত্তি করে নির্মিত) বেশ জনপ্রিয়তা অর্জন করেছিল।Pretty Funny! by V Gangadhar. Rediff.com, 5 October 1997.   তথ্যসূত্র    বহিঃসংযোগ      Shubha Khote at Bollywood Hungama  Shubha Khote – Memories  বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় মঞ্চ অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:ভারতীয় মঞ্চ পরিচালক বিষয়শ্রেণী:ভারতীয় নারী মঞ্চ পরিচালক
থাম্ব| এম৮৪ স্টান গ্রেনেড স্টান গ্রেনেড, যেটি ফ্ল্যাশ গ্রেনেড, ফ্ল্যাশব্যাং, থাণ্ডারফ্ল্যাশ, সাউন্ড গ্রেনেড, বা শব্দ বোমা নামেও পরিচিত, হলো একটি অ-প্রাণঘাতী বিস্ফোরক যন্ত্র যা শত্রুর ইন্দ্রিয়গুলিকে সাময়িকভাবে বিভ্রান্ত করতে ব্যবহৃত হয়। বিস্ফোরণের পরে, স্টান গ্রেনেডটি থেকে চোখ-ধাঁধানো আলোর একটি ঝলক তৈরি হয় এবং এটি "প্রচণ্ড শব্দ" সৃষ্টি করে। এগুলি প্রায়শই  স্বল্প দূরত্বের যুদ্ধ, প্রবেশপথ বিদীর্ণ (সামরিক, পুলিশ, বা জরুরী পরিষেবা দ্বারা ব্যবহৃত বন্ধ বা লক করা দরজা জোর করে খোলার জন্য) এবং দাঙ্গা নিয়ন্ত্রণে ব্যবহৃত হয়, এটি বিশেষ করে শত্রুদের হতবাক করতে বা তাদের বিভ্রান্ত করতে ব্যবহার করা হয়।  ১৯৭০ এর দশকের শেষের দিকে ব্রিটিশ আর্মির স্পেশাল এয়ার সার্ভিসের সন্ত্রাসবিরোধী বিভাগ প্রথমবারের মতো স্টান গ্রেনেড ব্যবহার করেছিল।Bonneville, Leigh, The SAS 1983-2014 (Elite), Osprey Publishing, 2016,  , p.9 এই সরঞ্জামগুলি সংবেদনশীল সক্রিয়তার ক্ষেত্রে গুরুত্বপূর্ণ হয়ে উঠেছে, যেমন হোস্টেজ পরিস্থিতি (জোরপূর্বক বন্ধ করে রেখে কোন দাবী আদায়ের প্রচেষ্টা), যখন পীড়িত পক্ষের জন্য সমান্তরাল ক্ষতি অবাঞ্ছিত।  তাদের কম-মারাত্মক প্রকৃতি সত্ত্বেও, স্টান গ্রেনেড বড় ক্ষতি করতে সক্ষম, এবং কাছাকাছি বিস্ফোরণ ঘটলে আহত বা হত্যা করতে পারে। তারা আগুন ছড়াতেও সক্ষম।   প্রভাব  থাম্ব|একটি প্রশিক্ষণ অনুশীলনের সময় সৈন্যদের দ্বারা নিক্ষিপ্ত একটি স্টান গ্রেনেড একটি ছোট ঘরে বিস্ফারিত হয়েছে স্টান গ্রেনেডগুলি প্রায় ৭ মেগাক্যান্ডেলা (Mcd) চোখ-ধাঁধানো আলোর ঝলক এবং ১৭০ ডেসিবেল (dB) এর বেশি প্রচণ্ড শব্দ সৃষ্টি করার জন্য নকশা করা হয়েছে।  আলোর ঝলক অস্থায়ীভাবে চোখের সমস্ত ফটোরিসেপ্টর কোষকে (প্রকাশগ্রাহী কোষ) সক্রিয় করে, এটি প্রায় পাঁচ সেকেণ্ডের জন্য অন্ধ করে দেয়। পরবর্তীতে, ভুক্তভোগীরা একটি আফটার ইমেজ (যেটি আসল আলোর সংস্পর্শে আসার পরও চোখে দেখা দিতে থাকে) উপলব্ধি করে যা তাদের দৃষ্টিশক্তির ক্ষতিসাধন করে। বিস্ফোরণের পরিমাণ ভুক্তভোগীর অস্থায়ী বধিরতাও সৃষ্টি করে এবং কর্ণ মধ্যস্থিত তরলকে উত্তেজিত করে, যার ফলে শরীরের ভারসাম্য নষ্ট হয়।   নির্মাণ  স্টান গ্রেনেডগুলি একটি আবরণ দিয়ে তৈরি করা হয় যেটি বিস্ফোরণের সময় অক্ষত থাকে এবং তার ফলে ফ্র্যাগমেন্টেশনের (বিস্ফোরণের পর টুকরো টুকরো হয়ে ছড়িয়ে পড়া) আঘাতগুলি এড়ানো যায়, যেটি একটি ফ্র্যাগমেন্টেশন গ্রেনেডে হয় না। তবে স্টান গ্রেনেডে বিস্ফোরণের পর যাতে আলো এবং শব্দ নির্গত হতে পারে সেজন্য এতে বড় বৃত্তাকার ছেদন থাকে। গ্রেনেডটি ম্যাগনেসিয়াম বা অ্যালুমিনিয়ামের একটি পাইরোটেকনিক মেটাল-অক্সিডেন্ট মিশ্রণ এবং পটাসিয়াম পারক্লোরেট বা পটাসিয়াম নাইট্রেটের মতো একটি অক্সিডাইজার দিয়ে ভর্তি করা হয়।   বিপত্তি  যদিও স্টান গ্রেনেডগুলি আঘাত সীমিত করার জন্য নকশা করা হয়েছে, কিন্তু এদের দ্বারা স্থায়ীভাবে শ্রবণশক্তি হ্রাসের সংবাদ পাওয়া গেছে, এটির অভিঘাত ঘটানো বিস্ফোরণের আঘাত করার ক্ষমতা রয়েছে এবং এর থেকে উৎপন্ন তাপ দাহ্য পদার্থকে জ্বালাতে পারে। ১৯৮০ সালে লন্ডনে ইরানি দূতাবাস অবরোধের সময় যে আগুন লেগেছিল তা স্টান গ্রেনেডের কারণে হয়েছিল।   আরও দেখুন            তথ্যসূত্র    বহিঃসংযোগ    এফএম ৩-২৩.৩০ গ্রেনেড এবং পাইরোটেকনিক সিগন্যাল । GlobalSecurity.org, ১লা সেপ্টেম্বর ২০০০। প্রথম অধ্যায়, বিভাগ ১০। "স্টান হ্যাণ্ড গ্রেনেড"। ২৬শে মে ২০১১ তারিখে সংগৃহীত।  বিষয়শ্রেণী:ব্রিটিশ উদ্ভাবন
থাম্ব| চুলে পরান্দা পরিহিত পাঞ্জাবি মেয়ে  পাঞ্জাবি পরান্দা (পরান্দি নামেও পরিচিত, নারীদের চুলের অলঙ্কার যা বহু রঙের সিল্কের সুতো দিয়ে তৈরি এবং ফুলের (গুচ্ছ) নকশা এবং আলংকারিক ট্যাসেল দিয়ে সজ্জিত। এটি জাতিগত পাঞ্জাবি পোশাকের একটি অংশ। পাঞ্জাবি সংস্কৃতির একটি লোক অনুষঙ্গ। পাতিয়ালা তার সালোয়ার এবং পরন্দার জন্য বিখ্যাত      আরও দেখুন   যুট্টি  ফুলকারি   তথ্যসূত্র   বিষয়শ্রেণী:পাঞ্জাবি শব্দ ও বাক্যাংশ বিষয়শ্রেণী:পাঞ্জাবি পোশাক বিষয়শ্রেণী:কেশবিন্যাস
হেনরি'স ট্যাভার্ন  রেস্তোরাঁ আনলিমিটেড ইনক কোম্পানির একটি বার এবং রেস্তোরাঁ। এটির বর্তমানে দুটি শাখা আছে। একটি  পোর্টল্যান্ড আন্তর্জাতিক বিমানবন্দরে, এবং আরেকটি ডেনভার, কলোরাডোতে।   ইতিহাস  উত্তর-পশ্চিম পোর্টল্যান্ডের পার্ল ডিস্ট্রিক্টের দ্বাদশ অ্যাভিনিউ এবং বার্নসাইড স্ট্রিটের ওয়েইনহার্ড ব্রিউয়ারি কমপ্লেক্সের হেনরি'স ট্যাভার্নের প্রথম ও মূল বার এবং রেস্তোরাঁ ছিল। হেনরি ওয়েইনহার্ডের নামানুসারে, রেস্তোরাঁটিতে ১০০টিরও বেশি বিয়ার ট্যাপ ছিল। ২০১৭ সালে বেলভিউ এবং সিয়াটেলের সাউথ লেক ইউনিয়ন পাড়ায় নতুন শাখা খোলার  ঘোষণা করা হয়।  ২০১৯ সালের জুলাই মাসে রেস্তোরাঁটির স্বত্তাধিকারী কোম্পানি, রেস্তোরাঁ আনলিমিটেড ইনক, নিজেদের দেউলিয়া ঘোষণা করে এবং সেপ্টেম্বরের মধ্যে সিয়াটল, বেলভিউ এবং প্ল্যানো, টেক্সাসের শাখাসহ মূল রেস্তোরাঁটি বন্ধ করে দেয়।   তথ্যসূত্র    বহিঃসংযোগ     বিষয়শ্রেণী:মার্কিন যুক্তরাষ্ট্রের রেস্তোঁরা চেইন